Eirimas Velička

Eirimas Velička (g. 1965 m. liepos 5 d. Alytuje) – Lietuvos etnomuzikologas, muzikos pedagogas, muzikas. Neofolklorinės muzikos kolektyvo (folkroko grupės) „Atalyja“ narys.

E. Velička mokėsi Elektrėnų meno mokykloje.Meno mokykla Elektrėnuose gyvuoja jau pusė amžiaus kronika.lt 1984 m. baigė Vilniaus J. Tallat-Kelpšos aukštesniąją muzikos mokyklą, 1989 – Lietuvos konservatorijos (dab. Lietuvos muzikos ir teatro akademija) smuiko klasę (R. Katiliaus, R. Čekuolio mokinys). 1987–1991 m. griežė kameriniame orkestre „Vilnius“, 1989–1991 m. rengė TV laidas vaikams apie muziką. 1991–2001 m. dirbo Lietuvos pedagoginiame institute, kur aktyviai prisidėjo rengiant pradinių klasių moksleivių muzikos pedagogikos programą (su Arūnu Dikčiumi), daug dėmesio skyrė pradinių klasių moksleivių muzikalumo tyrimui ir naujų būdų jam lavinti sklaidai. 2005 m. Lietuvos muzikos ir teatro akademijoje apgynė daktaro darbą Etninė muzika pradinių klasių muzikinio ugdymo sistemoje. Mokslinių interesų sritys: lyginamoji muzikologija, Azijos tautų muzika, muzikos ugdymo metodikos naujovės. Sukūrė I–IV klasių muzikos mokymo sistemą, pagrįstą liet. liaudies melodikos ypatumais.

Eirimas Velička kaip pradinių klasių muzikos mokytojas dirbo Vilniaus Šeškinės pradinėje mokykloje (1991–1998 m., nuo 2010 –2018 m.), Lietuvos edukologijos universiteto (2002–2007 m.), Vilniaus kolegijos (nuo 2006 m.) lektorius, Lietuvos muzikos ir teatro akademijos lektorius (2014–2017 m.). Vilniaus universiteto Orientalistikos centre dėstė Azijos muzikos kursą (2003–2014 m.). Tarptautinių konferencijų dalyvis, daugelio muzikos vadovėlių autorius, yra paskelbęs mokslinių straipsnių muzikos pedagogikos, Indijos muzikos temomis.http://www.su.lt/bylos/Menu2/Dokumentai/MPK/eirimas%20velicka_cv.pdf Muzikos enciklopedijos autorių kolektyvo narys.

1998 m. su bendraminčiais subūrė grupę „Atalyja“ (groja smuiku, kanklėmis, dambreliu, dūdmaišiu, vokalistas). Su grupe koncertavo Lietuvoje, Latvijoje, Estijoje, Lenkijoje, Vokietijoje, Rusijoje, Čekijoje, Turkijoje, Japonijoje.

 Bibliografija 
Monografijos
 Lietuvių etninė muzika pradinio muzikinio ugdymo sistemoje. Vilnius: Lietuvos muzikos ir teatro akademija, 2018 m.
Vadovėliai, metodinė medžiaga
 Garsų ir tylos paslaptys: muzika I–IV klasėje. Kaunas: Šviesa, 1995. 256 p.
 Muzika: I klasės vadovėlis. Kaunas: Šviesa, 1995. 80 p.
 Muzika: II klasės vadovėlis. Kaunas: Šviesa, 1995. 112 p.
 Muzika: III klasės vadovėlis. Kaunas: Šviesa, 1996 m., 128 p.
 Muzika – mistinis visatos modelis: trokštantiems geriau pažinti įstabųjį muzikos slėpinį. Kaunas: Šviesa, 1997 m., 110 p.
 Kanklės mano rankose. Kaunas: Šviesa, 1997 m., 110 psl.
 Muzika: IV klasės vadovėlis. Kaunas: Šviesa, 1998 m., 158 p.
 Mano muzika 6. Vilnius: Alma littera, 2002 m., p. 105. (su Arūnu Dikčiumi, Jolanta Vaišviliene)
 Muzyka: podręcznik dla klasy 1. Kaunas: Šviesa, 2003 m. 78 p. (su Janina Łabul)
 Mačiau mačiau kukutį Vilnius: Kronta, 2004 m., 102 psl.
 Mano muzika: II klasės vadovėlis. Kaunas: Šviesa, 2010 m.
 Mano muzika: pratybų sąsiuvinis II klasei. Kaunas: Šviesa, 2010 m.
 Mano muzika: II klasės mokytojo knyga. Kaunas: Šviesa, 2010 m., 96 p.
 Mano muzika: III klasės vadovėlis. Kaunas: Šviesa, 2011 m., 104 p.
 Mano muzika: pratybų sąsiuvinis III klasei. Kaunas: Šviesa, 2011, 40 p.
 Mano muzika: III klasės mokytojo knyga. Kaunas: Šviesa, 2011 m., 96 p.
 Mano muzika: IV klasės vadovėlis. Kaunas: Šviesa, 2012 m., 112 p.
 Mano muzika: pratybų sąsiuvinis IV klasei. Kaunas: Šviesa, 2012 m., 40 p.
 Mano muzika: IV klasės mokytojo knyga. Kaunas: Šviesa, 2012 m., 96 p.
 Septynios gaidos: muzikos pratybos 5 klasei. Kaunas: Šviesa, 2013 m., 40 p.
 Septynios gaidos: muzikos pratybos 6 klasei. Kaunas: Šviesa, 2013 m., 40 p.
 Septynios gaidos: muzikos pratybos 7 klasei. Kaunas: Šviesa, 2015 m., 48 p.
 Septynios gaidos: muzikos pratybos 8 klasei. Kaunas: Šviesa, 2015 m., 48 p.

 Apdovanojimai 
 Onos Narbutienės premija (2018 m.)Įvertinti geriausi praėjusių metų muzikologų darbai. diena.lt

 Šaltiniai 

Kategorija:Lietuvos muzikos pedagogai
Kategorija:Lietuvos etnomuzikologai